สวัสดีค่ะ อยากทราบว่าถ้ามีเพศสัมพันธุ์ใส่ถุงยางอนามัยแล้วต้องกินยาคุมมั้ยคะ? แต่ถุงยางไม่ได้มีรอยฉีกขาด แค่รู้สึกกังวลค่ะ แล้วประจำเดือนเราจะมาตามปกติหรือเปล่าคะ
สวัสดีค่ะหากใช้ถุงยางอนามัยได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ได้ประมาณ 2% ซึ่งก็ไม่จำเป็นต้องทานยาคุมฉุกเฉินไปค่ะ เพราะยาคุมฉุกเฉินนั้น จะช่วยป้องกันการตั้งครรภ์ได้ประมาณ 58%-95%แต่หากใช้ไม่ถูกต้อง ก็จะมีโอกาสตั้งครรภ์ได้มากขึ้น เช่น ถุงยางหมดอายุหรือเสื่อมสภาพ มีการฉีกขาดหรือรั่วซึม ใช้ขนาดที่ไม่พอดีกับอวัยวะเพศชาย การไม่รีบดึงอวัยวะเพศออกก่อนที่จะเกิดการอ่อนตัวลง ใช้ถุงยาองนามัยซ้ำใส่ถุงยางอนามัยซ้อน 2 ชั้น ใช้ทาวาสลีนหรือผลิตภัณฑ์ที่มีน้ำมันลงบนถุงยาง เป็นต้น ซึ่งในกรณีเหล่านี้ ก็อาจพิจารณาทานยาคุมฉุกเฉินไปค่ะอย่างไรก็ตาม หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ